OpenLLM-France/wikimedia huggingface dataset:
# Fairview Beach

Fairview Beach és una concentració de població designada pel cens dels Estats Units a l'estat de Virgínia. Segons el cens del 2000 tenia 230 habitants.

## Demografia

Segons el cens del 2000, Fairview Beach tenia 230 habitants, 112 habitatges, i 63 famílies. La densitat de població era de 592 habitants per km².
Dels 112 habitatges en un 17,9% hi vivien nens de menys de 18 anys, en un 39,3% hi vivien parelles casades, en un 11,6% dones solteres, i en un 43,8% no eren unitats familiars. En el 34,8% dels habitatges hi vivien persones soles el 8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,05 i el nombre mitjà de persones que vivien en cada família era de 2,56.
Per edats la població es repartia de la següent manera: un 13,9% tenia menys de 18 anys, un 10% entre 18 i 24, un 23,5% entre 25 i 44, un 30,9% de 45 a 60 i un 21,7% 65 anys o més.
L'edat mediana era de 46 anys. Per cada 100 dones de 18 o més anys hi havia 112,9 homes.
La renda mediana per habitatge era de 47.188 $ i la renda mediana per família de 48.056 $. Els homes tenien una renda mediana de 46.528 $ mentre que les dones 25.156 $. La renda per capita de la població era de 22.231 $. Cap de les famílies i el 2,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Fairview Beach». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Fairview Beach». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
# Ballet Mariïnski

El Ballet Mariïnski, antigament conegut com a Ballet Imperial Rus, és la companyia de dansa clàssica associada al Teatre Imperial de Sant Petersburg, creat per la tsarina Caterina II de Rússia. En 1738 es va crear l'Escola Imperial de Ballet, a qui encara està associat. En 1860 es va construir l'edifici actual on resideix aquesta companyia, el Teatre Mariïnski, que va prendre el nom de Mariïnski de Maria Aleksàndrovna.

## Història

L'any 1934, durant el comunisme, el seu nom va canviar a Ballet Kírov, en honor del polític Serguei Kírov assassinat aquell mateix any. Des de 1992, amb la caiguda del comunisme, el ballet ha passat a anomenar-se de nou Ballet Mariïnski i el seu teatre, al qual també es fa òpera i concerts de música clàssica, Teatre Mariïnski. Encara avui dia és una de les companyies de dansa més prestigioses del món.
Amb Màrius Petipà, la companyia va estrenar obres que ara són autèntics clàssics, com El llac dels cignes, La bella dorment, El Trencanous i seixanta ballets més. Després l'Enrico Cecchetti el va succeir com a director i coreògraf.
El ballet compta amb una escola de coreografia pròpia, l'Escola de Coreografia del Ballet Mariïnski, o Escola Vaganova, en honor de la mestra més célebre d'aquesta escola, l'Agrippina Vaganova, que ha preparat una bona part dels majors ballarins de la història, com Avdotia Istomina, Paul Gerdt, Olga Preobrazhénskaya, Mathilde Kschessinska, Anna Pàvlova, Tamara Karsavina, Olga Spesívtseva, Vátslav Nizhinski, George Balanchine, Lydia Lopokova, Galina Ulánova, Marina Semenova, Yury Grigorovich, Natalia Makarova, Rudolf Nuréyev, Yuri Soloviev i Mijaíl Barýshnikov.

## Actualitat

A la temporada 2013-14 el ballet és dirigit per Yuri Fateyev, sent el director artístic Valeri Gergiev, amb més de 200 ballarins.

### Ballarins
#### Ballarins principals

| Yevgeny Ivanchenko Igor Kolb Yekaterina Kondaurova | Danila Korsuntsev Uliana Lopatkina Yulia Makhalina | Daria Pavlenko Vladimir Shklyarov Alina Somova | Viktoria Tereshkina Diana Vishneva |

#### Primers solistes

| Timur Askerov Andrei Batalov Irina Golub Sofia Gumerova (Lazutkina) | Kim Kimin Anastasia Kolegova Anton Korsakov Ilya Kuznetsov | Anastassia Matvienko Olesya Novikova Yekaterina Osmolkina | Alexander Sergeyev Nikita Shcheglov Oxana Skorik |

## Referències

* ↑ «Administració de la companyia de ballet» (en rus i anglès). Web Teatre Mariïnski. [Consulta: 15 desembre 2013].
* ↑ «Solistes de la companyia de ballet» (en rus i anglès). Web Teatre Mariïnski. [Consulta: 15 desembre 2013].

## Vegeu també

* Els grans ballets russos dels segles XIX i XX
# Kanda

«Kanda» té aquests significats:
* Toponímia:
** Kanda (Fukuoka): vila japonesa situada al Districte de Miyako, a la Prefectura de Fukuoka
* Biografies:
** Katsuo Kanda: (Niigata, 1966) futbolista japonès
** Kiyoo Kanda: futbolista japonès
# Austrolebias adloffi

Austrolebias adloffi és un peix de la família dels rivúlids i de l'ordre dels ciprinodontiformes.

## Morfologia

Els mascles poden assolir els 5 cm de longitud total.

## Distribució geogràfica

Es troba a Sud-amèrica: Brasil.

## Referències

* ↑ The Taxonomicon (anglès)
* 1 2 FishBase (anglès)

## Bibliografia

* Costa, W.J.E.M.: Rivulidae (South American Annual Fishes). planes 526-548. A: R.E. Reis, S.O. Kullander i C.J. Ferraris, Jr. (editors) Checklist of the Freshwater Fishes of South and Central America. Porto Alegre: EDIPUCRS, el Brasil, any 2003.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès) i (txec)
# Concepció Zendrera Tomás

Concepció Zendrera Tomás (Barcelona, 15 de novembre de 1919 - Esplugues de Llobregat, 31 de juliol de 2020), també coneguda com a Conxita Zendrera, fou una editora i traductora catalana, coneguda entre d'altres per haver descobert Tíntin, del belga Hergé, i ser-ne la traductora al castellà.

## Biografia

Filla gran de Josep Zendrera Fecha (Barcelona, 1894-1969), fundador de l'Editorial Joventut, el 1944 es va fer càrrec de la divisió infantil i juvenil de l'empresa, fins al 1992, on va traduir al castellà nombroses obres, entre elles els àlbums de Tintín, que va descobrir el 1956 durant un congrés d'editors a Bolonya (Itàlia). Zendrera es va encarregar personalment de la traducció de Tintín al castellà i Joaquim Ventalló va traduir tota la sèrie al català, començant el 1964. També va ser la responsable de l'adquisició dels drets de les obres d'Enid Blyton i també dels àlbums de Mitsumasa Anno.
El 2019, Zendrera va fer 100 anys i 1001, l'Associació Catalana de Tintinaires, li va confeccionar un còmic biogràfic titulat Com Tintín va arribar al nostre país. Coincidint amb la celebració dels seus cent anys, va fer donació d'una part del seu fons de llibres infantils a la Biblioteca d'Humanitats de la Universitat Autònoma de Barcelona.
Morí el 30 de juliol de 2020 a l'edat de 100 anys.

## Referències

* ↑ «La "mare" catalana de Tintín, Conxita Zendrera, fa 100 anys». CCMA - 324cat, 14-11-2019. [Consulta: 16 novembre 2019].
* ↑ Correro, Cristina «Entrevista a Concepció Zendrera». Consell Català Llibre Infantil i Juvenil. Revista Faristol (Catalan IBBY), 2018.
* ↑ Julve, Rafa. «La familia adoptiva de Tintín» (en castellà). El Periódico de Aragón, 10-01-2004. [Consulta: 3 novembre 2019].
* ↑ «Concepción Zendrera Tomás - Ficha de autor en Tebeosfera». Tebeosfera. [Consulta: 16 novembre 2019].
* ↑ «Col·lecció de literatura infantil de Concepció Zendrera - Servei de Biblioteques - UAB Barcelona». [Consulta: 24 gener 2020].
* ↑ «Mor als 100 anys Conxita Zendrera, l'editora catalana de 'Tintín'». Ara, 31-07-2020. [Consulta: 31 juliol 2020].
# Ministeri de Relacions amb les Comunitats Europees

El Ministeri per a les Relacions amb les Comunitats Europees d'Espanya, durant la presidència democràtica de Adolfo Suárez, va ser un departament ministerial sense cartera amb competències en política d'integració europea. Va abastar el període comprès entre febrer de 1978 i febrer de 1981.

## Titulars

Els titulars del Ministeri per a les Relacions amb les Comunitats Europees van ser:
* Leopoldo Calvo-Sotelo Bustelo (10 de febrer de 1978 - 8 de setembre de 1980) Sense cartera.
* Eduard Punset i Casals (8 de setembre de 1980 - 26 de febrer de 1981). Ministre Adjunt, sense cartera.

## Història

El Ministeri per a les Relacions amb les Comunitats Europees va ser un Ministeri d'Espanya creat durant la transició política pel govern d'Adolfo Suárez el 10 de febrer de 1978, per desaparèixer el 27 de febrer de 1981, reconvertit en Secretaria d'Estat per a les Relacions amb les Comunitats Europees depenent del Ministeri d'Afers exteriors.
Va ser creat quan s'estava negociant l'ingrés d'Espanya en la Comunitat Econòmica Europea per a aquesta labor i per realitzar un Programa d'Informació per explicar a la societat civil el preu que es pagaria per l'ingrés.

## Referències

* ↑ Reial Decret 135/1978, de 10 de febrer pel que es nomena Ministre per a les Relacions amb les Comunitats Europees, sense cartera, a D. Leopoldo Calvo-Sotelo y Bustelo.
* ↑ REIAL DECRET 711/1979 de 5 d'abril pel que es nomenen Ministres del Govern.
* ↑ REIAL DECRET 1797/1930, de 8 de setembre pel que es nomenen Ministres del Govern.
* ↑ Raimundo Basols Jacas. Interacción entre el gobierno y la sociedad civil española durante las negociaciones para el acceso de España a la Unión Europea.

## Enllaços externs

* Un Ministeri per a Europa, a elpais.com.
# Laurent Ciman

Laurent Ciman Franco (nascut el 5 d'agost de 1985) és un jugador de futbol belga que juga com a defensa.
Pel que fa a clubs, ha jugat a Charleroi, Club Brugge, Kortrijk i Standard Liège a Bèlgica. També ha jugat a la Major League Soccer a Montreal Impact, on fou nomenat defensa de l'any. També ha estat internacional amb la selecció de Bèlgica.

## Referències

* ↑ Marcos au FC Bruges Ciman au Standard Arxivat 2012-03-05 a Wayback Machine. -lesoir.be (francès)
* ↑ «Impact signs centre back Laurent Ciman to multi-year deal». Montreal Impact, 22-01-2015 [Consulta: 25 gener 2015].
* ↑ http://www.mlssoccer.com/post/2015/11/11/montreal-impact-defender-laurent-ciman-named-2015-mls-defender-year Arxivat 2017-08-12 a Wayback Machine.
* ↑ «Villa, Pirlo and Kaka headline MLS All-Star squad to face Arsenal». FourFourTwo, 17-07-2016. [Consulta: 18 juliol 2016].
* ↑ «Adnan Januzaj included in Belgium's World Cup squad». BBC, 13-05-2014 [Consulta: 13 maig 2014].
* ↑ Andy Hunter. «Emanuele Giaccherini and Graziano Pellè seal Italy win over Belgium». theguardian.com, 13-06-2016. [Consulta: 13 juny 2016].
Laurent Ciman amb Bèlgica - Plantilles de navegació :
Selecció de futbol de Bèlgica – Jocs Olímpics de 2008
1 Bailly •
2 De Roover •
3 Kompany •
4 Vermaelen •
5 Pocognoli •
6 Fellaini •
7 De Mul •
8 Haroun •
9 Mirallas •
10 Vertonghen •
11 Martens •
12 Makabu-Makalambay •
13 Ciman •
14 Mulemo •
15 Simaeys •
16 Vanden Borre •
17 De Smet •
18 Dembélé •
19 Odjidja-Ofoe •
Entrenador: De Sart
Selecció de futbol de Bèlgica – Copa del Món de futbol 2014
1 Courtois •
2 Alderweireld •
3 Vermaelen •
4 Kompany  •
5 Vertonghen •
6 Witsel •
7 De Bruyne •
8 Fellaini •
9 Lukaku •
10 Hazard •
11 Mirallas •
12 Mignolet •
13 Bossut •
14 Mertens •
15 Van Buyten •
16 Defour •
17 Origi •
18 Lombaerts •
19 Dembélé •
20 Januzaj •
21 Vanden Borre •
22 Chadli •
23 Ciman •
Entrenador: Wilmots
Selecció de futbol de Bèlgica – Eurocopa 2016
1 Courtois •
2 Alderweireld •
3 Vermaelen •
4 Nainggolan •
5 Vertonghen •
6 Witsel •
7 De Bruyne •
8 Fellaini •
9 R. Lukaku •
10 Hazard  •
11 Carrasco •
12 Mignolet •
13 Gillet •
14 Mertens •
15 Denayer •
16 Meunier •
17 Origi •
18 Kabasele •
19 Dembélé •
20 Benteke •
21 J. Lukaku •
22 Batshuayi •
23 Ciman •
Entrenador: Wilmots :
# Bió (poeta tràgic)

Bió (en llatí Bion, en grec antic Βίων) fou un poeta tràgic grec.
Diògenes Laerci el descriu com ποιητὴς τραγῳδίας τῶν Ταρσικῶν λεγομένων ("un poeta tràgic grec de Tars, segons diuen"). Isaac Casaubon (De Sat. Poes. 1.5) remarca, que Diògenes Laerci amb aquestes paraules descriu un poeta que practicava la poesia improvisada, a la qual els habitants de Tars eren particularment aficionats i podria ser nadiu de Tars. Hauria viscut poc abans de l'època d'Estrabó.
Suides parla d'un fill d'Èsquil de nom Bió que era un poeta tràgic, però no se'n sap res més.

## Referències

* ↑ 5.Bion a: William Smith (editor), A Dictionary of Greek and Roman biography and mythology. Vol. I. Boston: Little, Brown & Comp., 1867, p. 489
# Kandauraül

Kandauraül (en rus: Кандаураул) és un poble de la república del Daguestan, a Rússia. Segons el cens del 2010 tenia 1.662 habitants.

## Referències

* ↑ «Всероссийская перепись населения 2010 года. Таблица № 11. Численность населения городских округов, муниципальных районов, городских и сельских поселений, городских и сельских населённых пунктов Республики Дагестан». Arxivat de l'original el 2013-12-24. [Consulta: 30 juliol 2022].
* ↑ Село Ортатюбе на карте
* ↑ «Всероссийская перепись населения 2010 года. Таблица № 11. Численность населения городских округов, муниципальных районов, городских и сельских поселений, городских и сельских населённых пунктов Республики Дагестан». Arxivat de l'original el 2013-12-24.
* ↑ Село Кандаураул на карте
# Pinsà pit-roig

El pinsà pit-roig (Carpodacus puniceus) és una espècie d'ocell de la família dels fringíl·lids (Fringillidae).

## Descripció

* Pinsà de bona grandària, amb uns 20 cm de llarg.Bec i potes marrons.
* Mascle de color marró al capell, clatell, esquena, ales, costats i cua. Carmesí al front, cella, galtes, barbeta, gola, pit i carpó.
* Femella amb tons marrons i ratlles verticals més fosques. Tons oliva a l'abdomen.

## Hàbitat i distribució

Zones de muntanya amb vegetació baixa dispersa de l'Himàlaia. En hivern es trasllada fins nivells més baixos.

## Subespècies

S'han descrit 5 subespècies.
* C. p. humii (Sharpe, 1888). Sud-est del Kazakhstan, Kirguizstan, Tajikistan, nord-est del Pakistan i nord-oest de l'Índia.
* C. p. kilianensis Vaurie, 1956. Xina occidental.
* C. p. longirostris (Przewalski, 1876). Xina central.
* C. p. puniceus (Blyth, 1845). Nord del Nepal, de Sikkim i de Bhutan, Arunachal Pradesh, sud-est del Tibet i zona lítrofa del sud-oest de la Xina.
* C. p. sikangensis Vaurie, 1956. Xina meridional.

## Referències

* ↑ «Pinsà pit-roig». Cercaterm. TERMCAT, Centre de Terminologia. Rev. 10/04/2022(català)
# Selecció d'hoquei sobre patins masculina de Costa Rica

La selecció d'hoquei sobre patins masculina de Costa Rica és l'equip masculí que representa la Federació de Patinatge i Hoquei de Costa Rica en competicions internacionals d'hoquei sobre patins.
# Ministeri de Salut de Grècia

El Ministeri de Salut (en grec: Υπουργείο Υγείας), conegut també com el Ministeri de Sanitat i Solidaritat Social (en grec: Υπουργείο Υγείας και Κοινωνικής Αλληλεγγύης) és un departament governamental de Grècia. El titular del ministeri és Adonis Georgiadis des del 25 de juny de 2013, del partit Nova Democràcia.

## Ministres de Salut, Benestar i Seguretat Social (1984-2004)

| Nom | Entrada | Sortida | Partit | Notes |
| Georgios Gennimatàs | 17 de gener de 1984 | 5 de febrer de 1987 | Moviment Socialista Panhel·lènic | |
| Alekos Papadópulos | 13 d'abril de 2000 | 10 de març de 2004 | Moviment Socialista Panhel·lènic | |

## Ministres de Sanitat i Solidaritat Social (2004-2012)

| Nom | Entrada | Sortida | Partit |
| Nikitas Kaklamanis | 10 de març de 2004 | 15 de febrer de 2006 | Nova Democràcia |
| Dimitris Avramópulos | 15 de febrer de 2006 | 7 d'octubre de 2009 | Nova Democràcia |
| Mariliza Xenogiannakopulu | 7 d'octubre de 2009 | 7 de setembre de 2010 | Moviment Socialista Panhel·lènic |
| Andreas Loverdos | 7 de setembre de 2010 | 17 de maig de 2012 | Moviment Socialista Panhel·lènic |
| Khristos Kittas | 17 de maig de 2012 | 21 de juny de 2012 | Independent |

## Ministres de Sanitat (des de 2012)

| Nom | Entrada | Sortida | Partit | Notes |
| Andreas Likurendzos | 21 de juny de 2012 | 25 de juny de 2013 | Nova Democràcia | |
| Adonis Georgiadis | 25 de juny de 2013 | Titular | Nova Democràcia | |

## Enllaços externs

* Web oficial del Ministeri de Salut Arxivat 2011-01-06 a Wayback Machine.
# Lespinhan

Lespinhan (en francès Lespignan) és un municipi occità del Llenguadoc, situat al tercer cantó del districte (arrondissement) de Besiers, al departament de l'Erau, corresponent a la regió d'Occitània.

## Geografia

Lespinhan està situat aproximadament a 10 km de Besiers, lleuguerament al sud-oest, i a 10 km de la costa mediterrània. Limita al nord amb els municipis de Besiers i Columbiers,a l'est amb Vendres, a l'oest amb Nissa d'Ausseruna (Cantó de Capestang) i amb el Mediterrani al sud-est.

## Història

Etimològicament, el nom de Lespinhan es pot deure, segons una primera teoria, a l'abundant presència d'arços i esbarzers(en occità espigno)en la zona. Als arxius municipals apareixen les diferents denominacions que ha tingut el poble a través del temps: Espigna, Espignan, Lespinhan. Una segona teoría afirma que el nom prové de la vil·la d'un propietari romà anomenat Espignus, de la qual encara hui dia es poden veure les restes a Vivios.
Durant l'Edat Mitjana, Lespinhan fou incorporat al feu de Pérignan, lligat al duc de Fléury. D'aquesta època data el castell que domina la vil·la(S.XIV), així com les esglésies consagrades a Saint Piere aux Liens, una, més antiga del S.XI i una altra del S,XIV, que és una rèplica de la Catedral de Besiers. De l'època del Renaixement trobem algunes finestres de diversos habitatges.
A finals del S.XIX i principis del S.XX prengué un gran impuls la viticultura característica de la regió del Llenguadoc-Rosselló, i en Lespinhan es notà amb l'aparició de grans cases de viticultors amb les dependències necessàries per a tots els processos del raïm.

## Agermanaments

* Chastre, Bèlgica

## Referències

* ↑ Topònims occitans de l'Erau
# Alpha Diounkou

Alpha Richard Diounkou Tecagne (10 d'octubre de 2001) és un futbolista professional senegalès que juga com a defensa de l'AEK Làrnaca cedit pel Granada.

## Carrera

Diounkou va començar a jugar a futbol amb el juvenil de Son Cladera als 6 anys, abans de traslladar-se al juvenil de Mallorca als 14 anys. Es va traslladar a l'acadèmia juvenil del Manchester City el gener de 2016. Va anar progressant amb els filials, abans de fitxar pel Granada el 31 d'agost de 2021. Va anar al San Fernando com a cedit durant la primera meitat de la temporada 2021-22. El 31 de gener de 2021 es va incorporar al FC Barcelona B per la resta de temporada. Fou cedit de nou al Barça Atlètic per la temporada 2022-23, on jugaria a les ordres de Rafa Márquez, després d'haver jugat a les ordres de Sergi Barjuan la segona part de la temporada 2021-22.

## Carrera internacional

Diounkou va néixer al Senegal i es va traslladar a Espanya de petit. Va representar la selecció espanyola sub-17 al Campionat d'Europa sub-17 de la UEFA 2018. Va canviar per representar els sub-20 del Senegal a la Copa del Món Sub-20 de la FIFA 2019. Diounkou va ser convocat a la selecció sènior del Senegal el maig de 2022 per als partits de classificació de la Copa Àfrica de Nacions 2023.

## Referències

* ↑ vallès, jaume. «El Son Cladera reclamará al City derechos de formación por Alpha». Diario de Mallorca, 12-02-2017.
* ↑ «OFFICIAL: Alpha Dionkou signs in Granada, then leaves on loan in D3 of Spain!», 31-08-2021. Arxivat de l'original el 22 de març 2023. [Consulta: 16 juliol 2022].
* ↑ «Alpha Diounkou, prometedor refuerzo para la banda derecha». sfcd.es, 31-08-2021.
* ↑ Clark, Gill. «Barcelona Complete Signing of 20-Year-Old Right-Back», 09-02-2022.
* ↑ «Diounkou torna al Barça, a les ordres de Rafa Márquez». 324.cat, 15-07-2022 [Consulta: 16 juliol 2022].
* ↑ «OFICIAL | Estos son los 20 convocados para la Eurocopa Sub-17». www.sefutbol.com, 23-04-2018. Arxivat de l'original el 13 de setembre 2020. [Consulta: 16 juliol 2022].
* ↑ «Liste des 21 Joueurs retenus pour le Mondial sub-20 – Fédération Sénégalaise de Football», 14-05-2019. Arxivat de l'original el 14 maig 2019.
* ↑ «Alpha Diounkou responde en el Barça B y se gana la llamada de Senegal». sport, 31-05-2022.

## Enllaços externs

* Alpha Diounkou, Fitxa a Soccerway
* Alpha Diounkou a BDFutbol
# Bió de Proconnès

Bió de Proconnès (en llatí Bion, en grec antic Βίων) fou un historiador grec contemporani de Ferècides de Siros, i que hauria viscut a l'entorn del 560 aC. Havia nascut a Proconnesos.
L'esmenta Diògenes Laerci que diu que va ser l'autor de dues obres, la natura de les quals no assenyala. Es pot deduir per Climent d'Alexandria que una d'aquestes obres era un resum d'una antiga obra de Cadme de Milet.

## Referències

* ↑ 1.Bion of Proconessus a: William Smith (editor), A Dictionary of Greek and Roman biography and mythology. Vol. I. Boston: Little, Brown & Comp., 1867, p. 488
# Kandalanu

Kandalanu (segle VII aC - 627 aC) va ser l'últim rei de la X Dinastia de Babilònia. Segons la Llista dels reis de Babilònia va regnar de l'any 647 aC al 627 aC.
Gairebé no se sap res del seu regnat, excepte que va poder celebrar en pau totes les festes d'Any Nou a Babilònia i a Borsippa, i que el seu territori estava reduït a més de les ciutats de Babilònia i Borsippa, a Sippar i Uruk, ja que les altres ciutats estaven sota control de guarnicions assíries. De fet, encara que portés el títol de rei, només era un governador designat per Assurbanipal, que el va nomenar després d'expulsar i matar al príncep assiri i germà seu Xamaix-xuma-ukin, l'anterior rei de Babilònia. Va morir l'any 627 aC, i els babilonis no van tenir pressa en nomenar un nou rei. Una crònica posterior diu que "durant un any no hi va haver rei al país", i els escribes anomenaven aquell període com "l'any 21 després de Kandalanu" pels últims mesos de l'any, i "l'any 22 després de Kandalanu" per l'any següent. Davant de la indecisió o impossibilitat dels assiris per nomenar un nou rei a Babilònia, el caldeu Nabopolassar va aprofitar els aldarulls que s'havien produït a la mort d'Assurbanipal i es va proclamar rei, després d'algunes lluites i conquestes. Nabopolassar va ser el primer rei de la Dinastia Neobabilònica o Caldea.

## Referències

* ↑ Cassin, Elena (et al.) (ed.). Los imperios del antiguo oriente III: la primera mitad del primer milenio. Madrid: Siglo XXI, 1979, p. 76, 81, 82, 97. ISBN 8332301183.
# Pinsà muntanyenc de Hodgson

El pinsà muntanyenc de Hodgson (Leucosticte nemoricola) és una espècie d'ocell de la família dels fringíl·lids (Fringillidae) que habita zones obertes al Massís de l'Altai, est del Kazakhstan, Kirguizstan, nord del Pakistan i de l'Índia, el Nepal, Bhutan, sud-est del Tibet i oest i centre de la Xina.

## Referències

* ↑ «Pinsà muntanyenc de Hodgson». Cercaterm. TERMCAT, Centre de Terminologia. Rev. 10/04/2022(català)
* ↑ «Leucosticte nemoricola» (en anglès). BirdLife International, 2012. [Consulta: 12 setembre 2021].
[[Categoria:Leucosticte]|Hodgson]